***Proiect***

**GUVERNUL REPUBLICII MOLDOVA**

**H O T Ă R Â R E nr. \_\_\_\_\_\_**

**din \_\_\_\_ \_\_\_\_\_\_\_\_\_\_\_\_\_\_\_\_ 2023**

**cu privire la modificarea Hotărârii Guvernului nr. 1234/2018**

**privind condițiile de salarizare a personalului din instituțiile de învățământ care funcționează în regim de autogestiune financiar-economică**

În temeiul art. 139 lit. i), art. 145 alin (5) din Codul educației al Republicii Moldova nr.152/2014 (Monitorul Oficial al Republicii Moldova, 2014, nr. 319-324, art. 634), cu modificările ulterioare, Guvernul HOTĂRĂŞTE:

1. Anexa la Hotărârea Guvernului nr.1234/2018 privind condițiile de salarizare a personalului din instituțiile de învățământ care funcționează în regim de autogestiune financiar-economică (Monitorul Oficial al Republicii Moldova, 2018, nr.480-485, art.1311), cu modificările ulterioare, se modifică după cum urmează:

#### Punctul 14 va avea următorul cuprins:

„La determinarea salariului de bază pentru personalul din cadrul instituțiilor de învățământ profesional tehnic se aplică valoarea de referință corespunzătoare coeficientului de salarizare 1,00, aprobată anual pentru angajații în legea bugetului de stat pentru anul respectiv angajaților cu funcții similare din sectorul bugetar.”

#### Se completează cu punctul 141 cu următorul cuprins:

 „La determinarea salariului de bază pentru personalul din cadrul instituțiilor de învățământ superior se aplică valoarea de referință corespunzătoare coeficientului de salarizare 1,00, aprobată anual pentru angajații în legea bugetului de stat pentru anul respectiv angajaților cu funcții similare din sectorul bugetar.

Valoarea de referință pentru personalul din cadrul instituțiilor de învățământ superior se aprobă anual, la propunerea rectorilor, în limita mijloacelor financiare disponibile și nu poate fi mai mică decât valoarea de referință aprobată anual pentru angajații cu funcții similare din sectorul bugetar în legea bugetului de stat pentru anul respectiv. Mecanismul de majorare a valorii de referință se reglementează prin act administrativ intern al instituției, aprobat în baza deciziilor Senatului și Consiliului pentru dezvoltare strategică instituțională

#### Valoarea de referință poate fi majorată cu condiția ca fondul salarial al instituției să nu depășească 85% din cheltuielile totale ale instituției.”

#### Punctul 25 cuvintele „de către fondator, la inițiativa” se substituie cu cuvintele „în baza criteriilor și obiectivelor aprobate semestrial de către fondator, la propunerea”.

#### Punctul 361, cuvintele „de cercetare și inovare” se exclud.

#### Punctul 37, după cuvântul „salariului,” se completează cu cuvintele „calculat cu valoarea de referință corespunzătoare coeficientului de salarizare 1,00, aprobată anual pentru angajații în legea bugetului de stat pentru anul respectiv angajaților cu funcții similare din sectorul bugetar.”

#### Punctul 38, la subpunctul 2), cifrele și cuvintele „4000 de lei” se substituie cu cuvintele „cuantumul salariului minim pe țară aprobat prin Hotărâre de Guvern”.

#### Tabelul 1, Note, la punctul 1. cifrele „9000” se substituie cu cifrele „6000”, cifrele „3000” se substituie cu cifrele „2000”.

#### Tabelul 2, Note, la punctul 4, cuvintele „o clasă” se substituie cu cuvintele „patru clase”

2. Prezenta hotărâre intră în vigoare la data 01.01.2024.

**Prim-ministru DORIN RECEAN**

Contrasemnează:

Ministrul educației și cercetării Dan PERCIUN

Ministrul finanțelor [Veronica](https://gov.md/ro/content/dumitru-budianschi) SIREȚEANU